Държавен вестник, бр. 19, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  19
Чл. 57. (1) Работата в ограничени простран­
ства се извършва при контролиран достъп, 
като не се допуска непрекъснато присъствие 
на работещи.
(2) Работодателят е длъжен да определя 
първоначално и периодично местата, кои­
то имат характеристиките на ограничени 
пространства, да оценява професионалните 
рискове при работа в тях и да планира мерки 
за елиминиране или намаляване на риска до 
допустими нива.
Чл. 58. При оценяването на риска при ра­
бота в ограничени пространства се отчитат 
най-малко следните специфични опасности:
1. навлизане на отделящи се вредни газо­
ве, дим или пари в резервоари или съдове от 
свързващи тръби, които могат да се появят 
при изграждането на канализационни отвори, 
шахти и ями, свързани със системата, както 
и поява на разливи със замърсена земя в 
тръби и ями;
2. наличие на течности и твърди вещества, 
които внезапно могат да отделят опасни газове 
или пари при тяхното разграждане;
3. наличие на остатъци, оставени в резер­
воари, съдове и други, които могат да отделят 
опасни газове, дим или пари;
4. удавяне на работници, предизвикано от 
повишаване нивото на течността;
5. наличие на свободно изсипващи се твър­
ди частици;
6. недостиг на кислород.
Чл. 59. (1) Не се допуска работа в ограниче­
ни пространства при повишени нива на риска 
за здравето и безопасността на работещите.
(2) За работещите в ограничени простран­
ства се осигурява постоянно наблюдение от 
работник извън ограниченото пространство, 
който поддържа комуникационна връзка с 
работещия в ограниченото пространство, и 
се предприемат подходящи мерки за оказване 
на ефективна и незабавна помощ. Работещите 
трябва да са подходящо екипирани с необ­
ходимата екипировка според естеството на 
извършваната работа и предварително обучени 
за оказване на първа долекарска помощ.
Чл. 60. (1) При организиране и осъ­
ществяване на дейности по поддръжка и 
ремонт в предприятията за производство и 
обработване чрез пластична деформация на 
метали, освен разпоредбите на тази наредба 
се изпълняват и изискванията на Наредба 
№ 2 от 2004 г. за минималните изисквания 
за здравословни и безопасни условия на труд 
при извършване на строителни и монтажни 
работи (ДВ, бр. 37 от 2004 г.).
(2) Не се допуска едновременното извърш­
ване на ремонти или други работи на две и 
повече площадки, близки една до друга или 
разположени една под друга, ако не е осигурена 
безопасността на работещите от съседните и 
по-ниско разположените площадки.
Чл. 61. След приключване на ремонти, 
заваръчни и други дейности ремонтният 
персонал е длъжен да прибере и изнесе от 
работната площадка всички ненужни мате­
риали и отпадъци.
Раздел III
Изисквания към агрегати, съоръжения и 
друго работно оборудване
Чл. 62. Не се допуска пускането в действие 
на агрегати и съоръжения, преди да са пода­
дени и приети установените предупредителни 
звукови и/или светлинни сигнали.
Чл. 63. Когато няма сигнални системи или 
те са неизправни и пускането (спирането) на 
агрегатите и съоръженията, както и извърш­
ването на дадени операции могат да породят 
опасност за работещите в същото или в друго 
помещение, работещият, който включва (из­
ключва) агрегатите и съоръженията или отго­
варя за извършване на операциите, е длъжен 
да предупреди останалите и да пристъпи към 
действия само след получаване на тяхното 
съгласие и предприемане на необходимите 
предпазни мерки.
Чл. 64. Не се допуска пускането в действие 
на неизправни агрегати, механизми и съоръ­
жения, както и на такива, чиито движещи се 
части (зъбни и ремъчни предавки, крайните 
валове на транспортните ленти, съединители, 
въртящи се дискове и др.) не са надеждно 
обезопасени с плътни или мрежести ограж­
дения, независимо от височината, на която 
са разположени.
Чл. 65. Тролейните линии на крановете, 
минаващи на височина, по-малка от 5 m над 
работни площадки, се прикриват със здрави 
неметални щитове. При работа на тези пло­
щадки използването на метални лостове и 
други метални инструменти е потенциален 
риск от поражение от електрически ток, по­
ради което се работи с повишено внимание.
Чл. 66. Лебедките трябва да са снабдени 
със сигурни спирачки за задържане на товара 
при спиране на възходящото движение. 
Чл. 67. Работодателят утвърждава ин­
струкции за безопасно предаване за ремонт, 
реконструкция или модернизация на машини, 
агрегати, съоръжения и друго оборудване. 
След завършване на ремонтните работи, ре­
конструкцията или модернизацията пускането 
в експлоатация се допуска при доказано и 
документирано съответствие с изискванията 
за осигуряване на здравословни и безопасни 
условия на труд съгласно Закона за здраво­
словни и безопасни условия на труд. 
Чл. 68. Не се допуска ремонт, смазване, 
почистване и докосване на движещите се части 
и съоръжения по време на работа. Смазване 
на движещи се механизми е допустимо при 
наличие на приспособления, отстраняващи 
опасността от злополуки.